Kardokkal támadtak be egy hamburgi akadémiára fightermagazin.hu
Kardokkal támadtak be egy hamburgi akadémiára
2016. május 20. | szerző SzlobMil | Ész megáll...
Hamburgban legalább öt maszkos férfi rontott be egy német MMA harcos akadémiájába, kardokkal és késekkel felfegyverkezve. Abeku Afful (4-3) egyedül volt, és éppen egy közelgő mérkőzésre készült. Lábait megvágták és összeverték, kórházba került, nem tudni, folytathatja-e karrierjét. Az ISIS neve is felmerült a támadás kapcsán.
Az áldozat, Abeku Afful
Az egyik támadót a közelben lévő szemtanúk azonosították. Ő nem más, mint Ismail Cetinkaya, a Hamburger Kampfsportschule vezető edzője. Ismail szintén MMA harcos, 7-4-es mérlege van, de a helyszínre kiérkező rendőrök szerencsére letartóztatták őt, valamint két társát is.
Cetinkaya egyszer megverekedett és legyőzte Deso Dogg-ot, az Iszlám Állam oldalán harcoló egyik leghíresebb küzdősportolót. Cetinkayáról úgy tudják, hogy utálja az ISIS-t és a radikalizmust.
Ennek jól láthatóan ellentmond mostani szörnyű tette, a támadás oka az lehet, hogy Afful (aki korábban az ő tanítványa volt) elindította a saját akadémiáját, és sikeresebb, mint valaha. Ez frusztrálhatta Ismailt.
Ismail C., az egyik elkövető
Afful a megromlott viszonyt egy MMA-s ketrecen belül szerette volna lerendezni, ezért felhívott egy promótert, hogy hozza össze a mérkőzést ex-edzőjével.
Afful az incidens után kórházba került, sürgős műtéten kellett átesnie. Egy karddal vágták meg a lábát, nem tudni, hogy valaha is harcolhat-e újra.
Az UFC szeptember 9-én rendezne egy tornát Hamburgban, de a véres támadás miatt rengetegen támadják az ötletet.
Abeku Afful ISIS Ismail Cetinkaya